సీవీసీ నియామకానికి ఇదే ప్రాతిపదికకేవీ చౌదరి విషయాన్ని పరిశీలిస్తాం: సుప్రీంన్యూఢిల్లీ, సెప్టెంబరు 5: కేంద్ర విజిలెన్స్ కమిషనర్ (సీవీసీ) నియామకంలో ‘రాజకీయ పక్షపాతం’ ఉందా అనే అంశం జోలికి తాము వెళ్లబోమని సుప్రీంకోర్టు స్పష్టం చేసింది. అయితే... సీవీసీతోపాటు విజిలెన్స్ కమిషనర్ (వీసీ)గా నియమితులైన వారికి మచ్చలేని వ్యక్తిత్వం ఉండాలని స్పష్టం చేసింది. దీనిని పరిగణలోకి తీసుకుని నియామకాలు జరిగాయా, లేదా అన్నది పరిశీలిస్తామని తెలిపింది. సీవీసీ కేవీ చౌదరి, విజిలెన్స్ కమిషనర్ టీఎం భాసిన్ల నియామకాన్ని తప్పు పడుతూ ‘కామన్ కాజ్’ అనే స్వచ్ఛంద సంస్థ దాఖలు చేసిన పిటిషన్పై మంగళవారం సుప్రీంకోర్టు ధర్మాసనం విచారణ జరిపింది. చౌదరిపై అనేక ఆరోపణలు వచ్చినప్పటికీ కేంద్ర ప్రభుత్వం పట్టించుకోలేదని, తమకు ‘అనుకూలుడైన వ్యక్తి’ అనే కారణంతోనే సీవీసీగా నియమించిందని ‘కామన్ కాజ్’ పేర్కొంది. పిటిషనర్ తరఫున సీనియర్ న్యాయవాది ప్రశాంత్ భూషణ్ వాదించారు. సీబీఐ మాజీ డైరెక్టర్ రంజిత్ సిన్హా డైరీలో చౌదరి పేరు కూడా ఉందన్నారు. ‘స్టాక్ గురు’ కేసులో ఆయన పాత్రపై సీబీఐ విచారణ కూడా జరిపిందన్నారు. అయితే, ఈ ఆరోపణలన్నింటినీ అటార్నీ జనరల్ వేణుగోపాల్  తోసిపుచ్చారు. సీవీసీ, వీసీల నియామకం పద్ధతి ప్రకారమే జరిగిందా అని ధర్మాసనం ప్రశ్నించగా... ‘ఔను’ అని బదులిచ్చారు. ప్రధాని, హోంమంత్రి, ప్రతిపక్ష నేతతో కూడిన కమిటీ ఏకగ్రీవంగా ఈ నియామకాన్ని ఆమోదించిందన్నారు. పిటిషనర్ లేవనెత్తిన అంశాలను కమిటీ గతంలోనే పరిశీలించిందని... వాటిలో పసలేదని తేల్చిందని చె ప్పారు. విచారణ గురువారానికి వాయిదా పడింది.
cvc niyaamakaaniki ide praatipadikakevii chaudari vishayaanni pariseelistaam: supreemnyuudlly, septembaru 5: kendra visilens commisioner (cvc) niyaamakamlo ‘rajakeeya pakshapaatam’ undaa ane amsam joliki taamu vellabomani supreenkortu spashtam chesindi. ayithe... seeveeethopopaatu visilens commisioner (vc)gaa niyamitulaina vaariki machaleni vyaktitvam undaalani spashtam chesindi. deenini pariganaloki teesukuni niyaamakaalu jarigaya, leda annadi pariseelistaamani telipindi. cvc kevi chaudari, visilens commisioner tm bhasinla niyaamakaanni tappu paduthoo ‘kaman kaj’ ane swachchanda samstha daakhalu chesina pititionpy mangalavaaram supreenkortu dharmasana vichaarana jaripindi. choudaripai aneka aaropanalu vachinappatikii kendra prabhutvam pattinchukoledani, tamaku ‘anukuuludaina vyakti’ ane kaaranamtoonae cvc niyaminchindani ‘kaman kaj’ perkondi. pititioner tarafuna seanier nyaayavaadi prasant bhushan vaadinchaaru. cbi maji director ranjit sinha dirilo chaudari paeru kuudaa undannaaru. ‘stack guru’ kesulo aayana paatrapai cbi vichaarana kuudaa jaripindannaaru. ayithe, ee aaropanalannintini atarni janaral venugopal  tosipuchhaaru. cvc, veeseela niyaamakam paddhati prakarame jariginda ani dharmasana prasninchagaa... ‘aunu’ ani badulichaaru. pradhaani, hommantri, pratipaksha nethatho kuudina commity ekagreevangaa ee niyaamakaanni aamodinchindannaru. pititioner levanettina amsaalanu commity gtamlone pariseelinchindani... vaatilo pasaledani telchindani che ppaaru. vichaarana guruvaaraaniki vaayidaa padindi.